text: La rambla de Pardinyes, camí de transformar-se en un bosc urbà
  Els tècnics ja comencen els treballs de plantació d'arbrat, que inclouen 98 unitats de gran port
  per Marta Romera 24/03/2021 10:12h
  El tinent d'alcalde Sergi Talamonte ha visitat aquest dimarts els treballs de plantació d'arbrat al carrer Corregidor Escofet, en el sector de Pardinyes, on comença a caminar el projecte de convertir aquesta rambla en un nou bosc urbà.
  El regidor d'Habitatge i Transició Ecològica ha asseverat: «Canviem completament la fesomia d'aquest carrer i anem a aconseguir una rambla verda amb una plantació molt intensiva i d'alta densitat de 98 arbres de gran port, que quan seran adults tindran una dimensió important per generar tot un espai d'ombra». L'actuació abastarà les quatre pastilles de la rambla de Pardinyes. Amb aquesta iniciativa, sumada a la implantació de la zona 30, «volem que sigui un nou espai de gaudi, pacificat, on la gent pugui venir a gaudir del passeig», ha subratllat.
  Sergi Talamonte ha visitat els treballs de plantació d'arbrat, que inclouen 98 unitats de gran port | LleidaDiari.cat
  Reconstrucció de la instal·lació de reg de la rambla
  La plantació d'aquest espai arbrat és possible gràcies a la reconstrucció de la instal·lació de reg de la rambla que es va realitzar per poder situar-hi gespa: «tenir tota la xarxa de reg reconstruïda ens permet fer la plantació amb garantia que els arbres tinguin la dotació d'aigua adequada», ha dit el regidor.
  Les 98 unitats que es plantaran a la rambla de Pardinyes són les espècies següents:
  -33 celtis australis en els laterals (escocells) de l'interior de la rambla
  -65 unitats en l'interior de la rambla (sauló):
  13 ut de Quercus ilex
  14 ut de Liriodendron tulipifera
  20 ut Celtis australis
  9 ut Liquidambar styraciflua
  9 ut Quercus rubra
  L'operació forma part de la campanya de plantació de 1.433 arbres i un miler d'arbustos que ha projectat la Regidoria d'Habitatge i Transició Ecològica per al conjunt de la ciutat.
  Vergés no preveu «gaires canvis» en les restriccions: «No ens podem relaxar»
  Atents als rellotges | Ja arriba el canvi horari d'estiu: quan i com l'hem de fer
  Catalunya preveu vacunar 500.000 persones a la setmana durant la vacunació massiva
  Males notícies: Apugen el preu de l'aigua a Lleida
  Confirmat: Es farà un cribratge contra la COVID als temporers de la fruita de Lleida
  Les primeres vacunes de Janssen arribaran la segona meitat d'abril
  Un estudi revela el perquè els homes tenen predisposició a patir una Covid-19 més greu
  Petites novetats en un altre dia amb pas ferm de la primavera: Temps a Catalunya dimarts 23 de març del 2021